# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a notificării adresate de **COMUNA CORUND**, cu sediul în Comuna Corund str. Principală, nr.589, ...., privind **Planul Urbanistic Zonal pentru introducerea terenului din extravilan în intravilan care creează cadrul pentru construirea unei stație de transfer și de colectare al deșeurilor în comuna Corund, fn., jud. Harghita pe o suprafață totală de 8000 mp** înregistrată la APM Harghita cu nr. 8767/27.10.2016 pentru derularea procedurii de realizare a evaluării de mediu pentru planuri şi programe, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe cu modificările și completările ulterioare;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Harghita**

* + ca urmare a consultării autorităţilor publice participante în cadrul şedinţei Comitetului Special Constituit din data de 25.04.2017, a completărilor depuse la documentaţie;
  + în conformitate cu prevederile art. 5 alin. 3 pct. a. şi a Anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în lipsa comentariilor motivate din partea publicului interesat,

**decide:**

**Planul Urbanistic Zonal pentru introducerea terenului din extravilan în intravilan care creează cadrul pentru construirea unei stație de transfer și de colectare al deșeurilor în comuna Corund, fn., jud. Harghita, pe o suprafață totală de 8000 mp titular** COMUNA CORUND**,** ....**nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

**Planul Urbanistic Zonal creează cadrul pentru construirea unei stație de transfer și de colectare al deșeurilor în comuna Corund, jud. Harghita, pe o suprafață totală de 8000 mp care cuprinde proiecte listate în anexa 2 din HG 445/2009 titular** COMUNA CORUND

Pe amplasament se vor construi urmatoarele: pod bascula electronica, drumuri si platforme, cladire administrative, parcare autovehicole, parcare ptr autoutilaje de colectare si transport, Instalatii de transfer, Rezervor apa de incendiu 55 mc, Statie de pompare apa de incendiu, Bazin de colectare levigat 10 mc, Bazin vidanjabil 10 mc, Platforma de stocare temporara a deseurilor, Gura de evacuare ape pluviale, Imprejmuire, Separator uleiuri si hidrocarburi, pavaj din elemente din beton.

Planificarea utilizării suprafețelor de teren în cadrul acestui teren:

|  |  |  |
| --- | --- | --- |
| **Bilanț teritorial** | **Suprafața**  (mp) | **%** |
| Suprafața totală a zonei studiate din care | 8000 | 100 |
| Drum și parcări | 2531,31 | 31,64 |
| Platforme | 396,81 | 4,96 |
| Circulații pietonale | 427,31 | 5,34 |
| Construcții | 940,00 | 11,75 |
| Teren liber, zone verzi | 3704,57 | 46,307 |

Procentul de ocupare al terenului POT(max) 0,00 % 20,00%

Coeficientul de utilizare al terenului CUT(max) 0,00 0,20

coeficienții se refera la suprafata totala

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

*Folosința actuală a terenului : teren agricol arabil, care se află în extravilanul comunei Corund conform PUG nr.2780/2000 aprobat prin HCL Corund nr.31 din 31.08.2000.*

*ScopuL acestui PUZ este introducerea terenului din extravilan în intravilan.*

*Zona studiată va avea funcțiune principală de servicii.*

*Funcțiuni complementare depozitare cu condiția ca acestea să fie compatibile cu funcția principală.*

c) *relevanţa planului pentru integrarea consideraţiilor de mediu, mai ales din perspectiva promovării dezvoltării durabile;*

**Alimentare cu apă:** alimentarea cu apă a investiției va fi asigurată din rețeaua de apă potabilă a comunei Corund.

**Canalizarea și evacuarea apelor uzate:**

Colectarea apelor uzate fecaloid-menajere:

Apele uzate fecaloid – menajere vor fi colectate într-un bazin vidanjabil.

Apele uzate rezultate de la spălarea instalației de transfer și a spațiilor adiacente a platformei de stocare deșeuri și a levigatului vor fi colectate într-un bazin de colectare vidanjabil și vor fi preepurate într-o stație de preepurare dimensionată corespunzător. Apele uzate preepurate vor fi transportate într-o stație de epurare autorizată.

**Colectarea și epurarea pluvialului:**

Apele pluviale vor fi dirijate către rigolă perimetrială betonată de unde va fi dirijată într-un separator de nisip și produse petroliere (cu filtru de nisip).

Din separator, apele pluviale vor fi descărcate în sistemul de canalizare pluvială din zonă.

*d) problemele de mediu relevante pentru plan sau program;*

*Nu este cazul.*

e*) relevanţa planului sau programului pentru implementarea legislaţiei naţionale şi comunitare de mediu;*

*Extinderea sistemului centralizat de canalizare menajeră în zonă se va realiza conform Angajamentelor rezultate din procesul de negocieri al Capitolului 22 Mediu pentru domeniul Apă cu Uniunea Europeană prin grija Comunei Corund.*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;*

*Prin măsurile prevăzute nu apare efect remanent asupra mediului.*

*b) natura cumulativă a efectelor;*

*Nu este cazul.*

*c) natura transfrontieră a efectelor;*

*Nu este cazul.*

*d) riscul pentru sănătatea umană sau pentru mediu (de exemplu, datorită accidentelor*);

Se vor respecta prevederile Avizului de gospodărire a Apelor nr.69/04.04.2017 emis de

Administrația Bazinală de Apă Mureș.

Se vor respecta prevederile OMS nr.119/2014 conform căruia distanță minimă de

protecție sanitară pentru rampe de transfer deșeuri este de 200 m.

*e) mărimea şi spaţialitatea efectelor (zona geografică şi mărimea populaţiei potenţial afectate;*

*În vecinătatea terenului studiat sunt: DJ136A, DN13A, Pârâul Corund,terenuri agricole.*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural;

*Nu este cazul.*

*(ii)* depăşirea standardelor sau a valorilor limită de calitate a mediului;

*Prin măsurile prevăzute în Planul Urbanistic Zonal conform Avizului de*

*Gospodărirea Apelor nr.69/04.04.2017 emis de Administrația Bazinală de Apă Mureș*

*nu se va modifica starea bună a corpurilor de apă de suprafață și subterană.*

*(iii)* folosirea terenului în mod intensiv;

*Nu este cazul.*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

*Terenul studiat nu se situează în arie naturală protejată la nivel local, național sau comunitar declarată prin acte normative.*

*Terenul studiat se află la 2,8 km față de cea mai apropiată arie naturală protejată de interes comunitar ”Dealurile Tânavelor și Valea Nirajului”.*

**3. Informarea şi participarea publicului la procedura de evaluare de mediu:**

**În urma apariţiei anunţului public privind depunerea primei versiuni a PUZ – lui,** solicitând parcurgerea etapei de încadrare în vederea obţinerii avizului de mediu (apărut în

ziarele Hargita Népe din 28.10.2016, din 02.11.2016 în Informația Harghitei din 28.10.2016, din 01.11.2016 și la pagina de web a APM Harghita) nu s-au înregistrat la A.P.M. Harghita comentarii şi propuneri din partea publicului.

**Obligaţiile titularului:**

* + Înainte de realizarea proiectelor propuse în plan se va notifica APM Harghita conform legislației de mediu în vigoare.
  + Titularul avizului de mediu are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.
  + Respectarea legislației de mediu în vigoare.
  + Titularul planului are obligaţia conform prevederilor art. 15 din OUG 164/2008 pentru modificarea şi completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita dacă intervin elemente noi, necunoscute la data emiterii prezentei, precum şi asupra oricăror modificări ale condiţiilor care au stat la baza emiterii prezentei, înainte de realizarea modificării.
  + Potrivit prevederilor art. 21 alin 4 din O.U.G. nr. 195/2005 aprobată de Legea nr.265/2006 cu modificările şi completările ulterioare, răspunderea pentru corectitudinea informaţiilor puse la dispoziţia APM Harghita şi a publicului revine titularului planului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

DIRECTOR EXECUTIV ŞEF SERVICIU A.A.A.

ing. DOMOKOS László József ing.LÁSZLÓ Anna

ÎNTOCMIT

ing. MÁTYÁS - BARTA Rita

Decizia de încadrare s-a emis în 2 exemplare

Ex. Nr. 1 - originalul s-a predat titularului planului

Ex. Nr. 2 – copia s-a îndosariat în dosarul de obiectiv